ກຸ່ມລັດອິສລາມ ເຂົ້າຍຶດເອົາ ໂຮງໝໍແຫ່ງນຶ່ງ ໃກ້ເມືອງ Jisr al-Shughour.
ພວກ​ກະບົດລັດ​ອິສລາມ ຍັງສືບຕໍ່ບຸກຄືບໜ້າ ຢູ່ທາງພາກເໜືອຂອງຊີເຣຍ ໂດຍການເຂົ້າຄວບຄຸມ ເອົາໂຮງໝໍແຫ່ງນຶ່ງ.
ພວກກະບົດລັດອິສລາມຍັງສືບຕໍ່ບຸກຄວາມຄືບໜ້າຢູ່ໃນພາກ ເໜືອຂອງຊີເຣຍໃນວັນສຸກມື້ນີ້ ໂດຍໄດ້ເຂົ້າຄວບຄຸມເອົາໂຮງ ໝໍແຫ່ງນຶ່ງບ່ອນກຳລັງລັດຖະບານ ຖືກປິດລ້ອມມາເປັນເວລາ ຫລາຍອາທິດແລ້ວ ກຸ່ມສີ້ງຊອມສິດທິມະນຸດໃນຊີເຣຍ ກ່າວວ່າ ກຸ່ມ al-Nusra ທີ່ ເປັນເຄືອຂ່າຍພວກກໍ່ການຮ້າຍ al-Qaida ໄດ້ “ເຂົ້າຄວບຄຸມ ທັງໝົດ” ໂຮງໝໍແຫ່ງນຶ່ງ ທີ່ຕັ້ງຢູ່ໃນເຂດຊານເມືອງ Jisr al- Shughour ທະຫານລັດຖະບານແລະກຸ່ມອື່ນໆອີກຫຼາຍສິບຄົນ ຍັງພາກັນຕໍ່ສູ້ຢູ່ໃນໂຮງໝໍນັບຕັ້ງແຕ່ ທ້າຍເດືອນເມສາເປັນຕົ້ນມາ ຊາຕາກຳຂອງເຂົາເຈົ້າ ຍັງບໍ່ມີໃຜຮູ້ຈັກເທື່ອ ແຕ່ກຸມ al- Nusra ໄດ້ກ່າວຜ່ານທາງ Twitter ວ່າ ພວກທະຫານເຫຼົ່ານີ້ກຳລັງຖືກຕາມລ່າຫາໂຕຢູ່ ໃນເດືອນແລ້ວນີ້ ກຸ່ມ al-Nusra ໄດ້ເຂົ້າຄວບຄຸມເມືອງ Jisr al-Shughour ຊຶ່ງເປັນ ເມືອງສຳຄັນ ນຶ່ງໃນທີ່ໝັ້ນຈຳນວນສຸດທ້າຍຂອງລັດຖະບານ ໃນແຂວງ Idlib ພວກນັກລົບຂອງປະທານາທິບໍດີ Bashar al-Assad ໄດ້ຮັບຄວາມປະລາໄຊ ເປັນລຳ ດັບມາ ໃຫ້ແກ່ພວກກະບົດລັດອິສລາມ ໃນບໍ່ເທົ່າໃດມື້ທີ່ຜ່ານມານີ້ ໃນອາທິດນີ້ ກຸ່ມລັດອິສລາມ ໄດ້ຂັບໄລ່ກຳລັງລັດຖະບານ ອອກຈາກເມືອງໂບຮານ Palmyra ເຮັດໃຫ້ວັດຖຸໂບຮານອາຍຸ 2000 ປີທີ່ທົດແທນບໍ່ໄດ້ດັ່ງກ່າວ  ຕົກຢູ່ໃນຄວາມ ສ່ຽງທີ່ຈະຖືກທຳລາຍ ເມືອງ Palmyra ເປັນສະຖານທີ່ມໍລະດົກໂລກຂອງອົງການ UNESCO ແລະຫົວໜ້າ ພະແນກການດັ່ງກ່າວຂອງສະຫະປະຊາຊາດທ່ານນາງ Irina Bokova ຮ້ອງວ່າ “ເປັນ ບ່ອນກຳເນີດຄວາມສີວິໄລຂອງມະນຸດ ” ຖ້າຫາກວ່າ ກຸ່ມລັດອິສ ລາມ ທຳລາຍວັດຖຸໂບຮານດັ່ງກ່າວ ທ່ານນາງກ່າວວ່າ ມັນຈະ “ເປັນການເສຍ ຫາຍຢ່າງໃຫຍ່ຫລວງແກ່ມະນຸດຊາດ ”